पाएं अपने शहर की ताज़ा ख़बरें और फ्री ई-पेपरडाउनलोड करें
जयचंद मोहिल चिकित्सालय में कॉविड वार्ड में उपचाररत महिला की शनिवार रात को मृत्यु होने पर शव को रात्रि में 1:30 बजे सामाजिक कार्यकर्ता मनीष उपाध्याय, कमलेश पंवार, घनश्याम साहू ने निजी वाहन की व्यवस्था से मोर्चरी में रखवाया। महिला के वृद्ध पति और मनीष उपाध्याय एवं डॉक्टर विजय गर्ग ने 108 एवं निजी एंबुलेंस चालक से संपर्क किया, लेकिन सभी ने कोरोना पीड़ित के शव को मोर्चरी में रखने एवं श्मशान तक पहुंचाने में आनाकानी कर असमर्थता जाहिर की।
इसके बाद सामाजिक कार्यकर्ताओं के सहयोग से शव को मोर्चरी में रखवाया गया। इस मामले में कलेक्टर रेणु जयपाल ने चिकित्सा प्रभारी विजय गर्ग को निर्देश देते हुए कहा कि कोई भी मरीज हो अगर मृत्यु होती है तो एंबुलेंस संचालक इस तरह से शव को मोर्चरी या शमशान घाट तक पहुंचाने से इंकार नहीं कर सकते। उन्होंने सीएचसी प्रभारी गर्ग को निर्देश देकर ऐसी घटनाओं की पुनरावृत्ति रोकने के लिए एंबुलेंस संचालकों को पाबंद करने के निर्देश दिए।
कलेक्टर ने इस तरह की घटनाओं की पुनरावृति रोकने के लिए निर्देश दिए हैं। अगर कोई एंबुलेंस संचालक इस तरह से शव को लेने से मना करेगा तो नियमानुसार उस पर कार्रवाई की जाएगी। वर्तमान समय में मानवता भी एक बड़ा पक्ष है।-ललित पाटीदार, बीसीएमओ, छोटीसादड़ी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn